SPLOŠNI POGOJI IN POLITIKA ZASEBNOSTI ZA UDELEŽBO NA KRAJŠIH IZOBRAŽEVANJIH IN USPOSABLJANJIH ZA PRIDOBITEV MIKRODOKAZILA UL

1. **Splošni pogoji za udeležbo na krajših izobraževanjih in usposabljanjih za pridobitev mikrodokazila v okviru Univerze v Ljubljani (UL)**

Splošni pogoji veljajo in se uporabljajo za udeležbo na **krajših izobraževanjih in** usposabljanjih za pridobitev mikrodokazila v okviru UL, ki jih pripravlja UL sama ali v sodelovanju z zunanjimi partnerji, razen v primeru, ko je s strani organizatorja pri posameznem programu določeno drugače.

Seznanitev in sprejem splošnih pogojev je sestavni del vsake prijave na **krajše izobraževanje in u**sposabljanje za pridobitev mikrodokazila v okviru UL. Vsaka oseba, ki se prijavi na **krajše izobraževanje in** usposabljanje za pridobitev mikrodokazila v okviru UL, s prijavo na program v celoti, nepreklicno in brezpogojno sprejema te splošne pogoje in politiko zasebnosti.

Splošni pogoji so v vsakokratni veljavni različici objavljeni na spletni strani organizatorja ([*https://www.fu.uni-lj.si/politika-zasebnosti*](https://www.fu.uni-lj.si/politika-zasebnosti)*)* in se lahko spreminjajo. Za posamezno prijavo in udeležbo na **krajšem izobraževanju in** usposabljanju za pridobitev mikrodokazila v okviru UL veljajo Splošni pogoji, ki so v času prijave veljavni in objavljeni na zgoraj navedeni spletni strani.

**2.    Prijave in plačilo programa**

**Prijave**

*UL, Fakulteta za upravo* sprejema prijave na **krajša izobraževanja in** usposabljanja za pridobitev mikrodokazila preko spletnega obrazca. Povezavo najdete na spletni strani članice UL, ki le-to izvaja*.* Prijave se zbirajo do zapolnitve prostih mest oz. do roka za prijavo, ki je naveden na spletni strani, kjer je objavljeno obvestilo o izvedbi **krajšega izobraževanja in** usposabljanja za pridobitev mikrodokazila UL. Najmanj tri dni pred začetkom izvedbe organizator prijavljenim oz. kontaktnim osebam dokončno potrdi izvedbo in jih obvesti o poteku **krajšega izobraževanja in** usposabljanja za pridobitev mikrodokazila UL. Prijava na program je zavezujoča.

1. **Plačljiva krajša izobraževanja in usposabljanja za pridobitev mikrodokazila**

**Podatki na prijavnici**

Prijava na plačljiva **krajša izobraževanja in** usposabljanja za pridobitev mikrodokazila v okviru UL vključuje naslednje podatke: ime in priimek, datum rojstva, e-naslov, naziv in naslov plačnika.

**Plačilo kotizacije**

**Na spletni strani UL (**[Seznam potrjenih krajših izobraževanj in usposabljanj za pridobitev mikrodokazil na Univerzi v Ljubljani](https://www.uni-lj.si/studij/vsezivljensko-ucenje-in-mikrodokazila/krajsa-izobrazevanja-in-usposabljanja-za-mikrodokazila)) **je za vsako posamezno krajše izobraževanje in usposabljanje za mikrodokazilo navedena višina kotizacije ter kaj kotizacija za posamezno izobraževanje vključuje; običajno je v ceno vključena priprava in izvedba programa, vsa potrebna gradiva in materiali.**

**Račun lahko organizator pošlje po predračunu ali po zaključku krajšega izobraževanja in usposabljanja za mikrodokazilo na naslov plačnika, ki je naveden na prijavnici.**

1. **Brezplačna krajša izobraževanja in usposabljanja za pridobitev mikrodokazila**

**Krajša izobraževanja in usposabljanja za pridobitev mikrodokazila v okviru projekta NOO ULTRA so za udeležence brezplačna** **in** sofinancirana s strani Republike Slovenije, Ministrstvo za visoko šolstvo, znanost in inovacije ter Evropske unije – NextGenerationEU. **Na spletni strani UL (**[Seznam potrjenih krajših izobraževanj in usposabljanj za pridobitev mikrodokazil na Univerzi v Ljubljani](https://www.uni-lj.si/studij/vsezivljensko-ucenje-in-mikrodokazila/krajsa-izobrazevanja-in-usposabljanja-za-mikrodokazila)) **je navedeno, katera** krajša izobraževanja in usposabljanja za pridobitev mikrodokazil UL se izvajajo znotraj projekta NOO ULTRA in da so le-ta za udeležence brezplačna.

**Podatki na prijavnici**

Prijava na brezplačna **krajša izobraževanja in** usposabljanja za pridobitev mikrodokazila v okviru UL vključuje naslednje podatke: ime in priimek, datum rojstva in e-naslov.

**3.  Odjave**

Prijavo na krajše izobraževanje in usposabljanje za pridobitev mikrodokazila lahko kadarkoli prekličete s sporočilom na naslov, ki je naveden na spletni strani, kjer je objavljeno obvestilo o izvedbi. Skrajni rok za morebitno odpoved udeležbe s strani udeležencev je najmanj tri (3) delovne dni pred terminom začetka izvajanja krajšega izobraževanja in usposabljanja za pridobitev mikrodokazila, ki je objavljen na spletni strani.

V primeru, ko je krajše izobraževanje in usposabljanje za pridobitev mikrodokazila **plačljivo,** si v primeru nepravočasne odjave ali v primeru neudeležbe brez odjave organizator pridržuje pravico zaračunati celotno kotizacijo.

1. **Obdelava osebnih podatkov**

Osebni podatki se zbirajo in obdelujejo za namene izvedbe projekta UL za trajnostno družbo – ULTRA znotraj Načrta za okrevanje in odpornost (pravna podlaga člen 6(1) b GDPR). Organizator usposabljanja kot upravljavec osebnih podatkov zagotavlja, da bo vse prejete osebne podatke obdeloval skladno z Zakonom o varstvu osebnih podatkov (ZVOP-2) in Splošno Uredbo o varstvu posameznikov pri obdelavi osebnih podatkov (GDPR).

Vsi osebni podatki, navedeni na prijavnem obrazcu in prejeti tekom izvajanja krajšega izobraževanja in usposabljanja za pridobitev mikrodokazila, bodo uporabljeni zgolj za namene izvedbe programa, obveščanja o programu, za boljšo predhodno pripravo nosilca in izvajalca in namene poročanja v okviru projekta NOO ULTRA.

Osebni podatki se bodo za namen poročanja na projektu NOO ULTRA in za namen izdaje potrdila o opravljenem krajšem izobraževanju in usposabljanju za pridobitev mikrodokazila, posredovali Rektoratu UL in Ministrstvu za visoko šolstvo, znanost in inovacije.

Organizator osebnih podatkov brez izrecne privolitve posameznikov ne bo posredoval tretjim osebam, razen v primerih, ki jih določa veljavna zakonodaja, ali subjektom, s katerimi ima UL sklenjeno ustrezno pogodbo o obdelavi osebnih podatkov skladno z 28. členom GDPR.

Pri organizatorju usposabljanja lahko udeleženci kadarkoli uveljavljajo pravico do dostopa do svojih osebnih podatkov, popravka, pravico do omejitve obdelave (v primerih, določenih v GDPR), ter pravico do prenosljivosti podatkov.

Za pomoč ali nasvet pri uresničevanju svojih pravic se lahko obrnejo na pooblaščeno osebo za varstvo podatkov ([*dpo@uni-lj.si*](mailto:dpo@uni-lj.si)). Če bodo ocenili, da pravic ne uresničujemo ustrezno, se lahko pritožijo Informacijskemu pooblaščencu ([*https://www.ip-rs.si/*](https://www.ip-rs.si/)).

1. **Spremembe in odpoved s strani organizatorja**

Organizator si zaradi objektivnih razlogov pridržuje pravico do spremembe vsebine, datuma in lokacije programa krajšega izobraževanja in usposabljanja za pridobitev mikrodokazila ter do odpovedi posameznega programa najmanj dva delovna dneva pred začetkom, o čemer vse prijavljene pravočasno obvesti.

Organizator si prav tako v primeru višje sile pridružuje pravico do odpovedi krajšega izobraževanja in usposabljanja za pridobitev mikrodokazila, o čemer bodo prijavljeni obveščeni nemudoma oz. najkasneje na dan dogodka.

1. **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja**

Prejeti osebni podatki se bodo obdelovali le toliko časa, dokler bo to potrebno za dosego namena, zaradi katerega se obdelujejo, torej dokler ne bo neposredna sklenitev pogodbe izvedena, oziroma projekt zaključen in roki za poročanje, spremljanje in hrambo pretečeni.

Skladno z Zakonom o varstvu dokumentarnega in arhivskega gradiva ter arhivih (Uradni list RS, št. 30/06, 51/14) je sprejet Klasifikacijski načrt Ministrstva za izobraževanje, znanost in šport, ki predpisuje rok in tip hrambe dokumentov, v katerih se nahajajo tudi osebni podatki. Dokumentacija o izvajanju mehanizma za okrevanje in odpornost se hrani v skladu s pravili hrambe dokumentarnega gradiva, vendar najmanj pet (5) let po zadnjem plačilu, prejetem od Evropske komisije v zvezi z izvajanjem načrta, z izjemo trajnega arhivskega gradiva.

Osebni podatki se po izteku roka hrambe uničijo, razen ko se skladno s Splošno uredbo o varstvu podatkov shranjujejo daljše obdobje, kot na primer za namene trajnega arhivskega gradiva, arhiviranja v javnem interesu oziroma v statistične namene ali za namene uveljavljanja, izvajanja ali obrambe pravnih zahtevkov.

1. **Stališča**

Vsebina krajših izobraževanj in usposabljanj za pridobitev mikrodokazila v okviru UL odraža izključno stališča izvajalcev programov in ne nujno tudi stališča UL, fakultete ali akademije UL ali organizatorja.

1. **Informacije o obdelavi osebnih podatkov**

Osebne podatke, zbrane s prijavnim obrazcem, bo Fakulteta za upravo Univerze v Ljubljani kot upravljavec osebnih podatkov obdelovala za namen izvedbe krajšega izobraževanja in usposabljanja za mikrodokazila ter izdaje potrdila o opravljenem usposabljanju za mikrodokazila (pravna podlaga člen 6(1)b Splošne uredbe o varstvu posameznikov pri obdelavi osebnih podatkov; GDPR). Prejeti osebni podatki se bodo obdelovali, dokler ne bo neposredna sklenitev pogodbe izvedena oziroma projekt zaključen in roki za poročanje, spremljanje in hrambo, pretečeni, in sicer najdlje pet let po zadnjem plačilu,prejetem od Evropske komisije v zvezi z izvajanjem načrta, z izjemo trajnega arhivskega gradiva. Vaše osebne podatke bo organizator krajšega izobraževanja in usposabljanja za pridobitev mikrodokazila posredoval Rektoratu UL, za namen izdaje potrdila ter preverjanja kakovosti v anonimizirani obliki ter MVZI za namen poročanja o projektu; v primeru, da vas na krajše izobraževanje in usposabljanje za pridobitev mikrodokazila napoti vaš delodajalec, pa bomo vaše osebne podatke posredovali tudi njemu. S pisnim zahtevkom na elektronski naslov ([*dpo@uni-lj.si*](mailto:dpo@uni-lj.si)) lahko kadar koli uveljavljate svoje pravice dostopa do osebnih podatkov, popravka, omejitve obdelave in (v določenem obsegu) prenosljivosti osebnih podatkov.

Za pomoč pri uveljavljanju svojih pravic se lahko obrnete na pooblaščeno osebo za varstvo podatkov (Kongresni trg 12, Ljubljana). Če boste menili, da vaših osebnih podatkov ne obdelujemo ustrezno, se lahko pritožite Informacijskemu pooblaščencu RS.